section_heading: Povijest
paragraph_text: Narodna je milicija osnovana u jeseni 1944. godine, tijekom Drugog svjetskog rata u Jugoslaviji na oslobođenim i poluoslobođenim područjima pri Narodnooslobodilačkim odborima (NOO) ili komandama mjesta. Tijekom Drugog svjetskog rata bila je poznata pod različitim nazivima: Partizanska straža, Seoska straža, Narodna zaštita i dr.